*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*11. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

*A szociális alapszolgáltatások intézményi térítési díjainak megállapítása*

|  |
| --- |
| **Előterjesztő:** dr. Bozsolik Róbert polgármester**Készítette** : Borosné Simon Zsuzsanna intézményvezető **Törvényességi ellenőrzést végezte:** dr. Firle-Paksi Anna aljegyző**Tárgyalja:**Szociális Bizottság 2023.02.14.Pénzügyi és Gazdasági Bizottság 2023.02.14. |

**Tisztelt Képviselő-testület!**

Az előző évekhez hasonlóan a 2023-as évben is szükséges a személyes gondoskodás körébe tartozó szociális ellátások térítési díjainak (a továbbiakban: intézményi térítési díj) megállapítása.

A tavalyi évben a 2022. március 23-ai Képviselő-testületi ülésen a 64/2022.(III.23.) számú önkormányzati határozattal kerültek elfogadásra a Gondozási Központ intézményi térítési díjai. Év közben szükségessé vált az intézményi térítési díjak felülvizsgálata. Az étkeztetés intézményi térítési díjának emelését a Képviselő-testület 2022. június 27-ei ülésén a 9/2022. (VI.27.) önkormányzati rendeletével fogadta el. Az új díjtétel 2022. augusztus 01-től lépett hatályba.

A szociális igazgatásról és a szociális ellátásokról szóló 1993. évi III. törvény (továbbiakban: Szt.) 92.§ (1) bekezdés b.) pontja szerint:- „***A személyes gondoskodást nyújtó ellátásokról, azok igénybevételéről, valamint a fizetendő térítési díjakról ……b) ha a fenntartó önkormányzati társulás, akkor a társulási megállapodásban megjelölt székhely szerinti ……..települési önkormányzat a társulási megállapodásban meghatározottak szerint rendeletet alkot.”***

A Gondozási Központot fenntartó társulási megállapodás III. fejezet 3.2 pontja szerint: ***„Az Önkormányzatok megállapodnak abban, hogy az Szt. 92. § (1) bekezdésének b) pontja alapján Bátaszék Város Önkormányzatának Képviselő-testülete alkot rendeletet a Központ tekintetében a személyes gondoskodást nyújtó ellátásokról, azok igénybevételéről, a fizetendő térítési díjakról, valamint hoz határozatot a központi orvosi ügyeleti díjakról azzal, hogy a rendeletet a Társulási Tanács előzetesen véleményezi.”***

Az intézményi térítési díj számításának módját, változatlanul az Szt. 115. § (1) bekezdése határozza meg az alábbiak szerint:

***„115. § (1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget***. ***Az intézményi térítési díj év közben egy alkalommal …….. korrigálható. Az intézményi térítési díjat integrált intézmény esetében is szolgáltatásonként ……külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

*A fenntartó az intézményi térítési díjat, a jogszabályok alapján kiszámított díjtételnél alacsonyabb összegben is meghatározhatja.*

Mivel az intézményi térítési díjakat szolgáltatásonként állapítjuk meg, ezért meg kell határozni a szociális étkeztetés, ételszállítás, házi segítségnyújtás, nappali ellátás és jelzőrendszeres házi segítségnyújtás szolgáltatási díjait.

A személyes gondoskodást nyújtó szociális ellátások térítési díjáról szóló 29/1993 (II.17.) Kormányrendelet 3.§ (1) bekezdésében foglaltak szerint, ***„az intézményi térítési díjat és a személyi térítési díjat***

***a) étkeztetés esetén ellátási napra,***

***b) házi segítségnyújtás esetén gondozási órára,***

***c) jelzőrendszeres házi segítségnyújtás esetén ellátási napra,***

***d)……………***

***e) nappali ellátás esetén ellátási napra…… vetítve kell meghatározni.”***

Az intézményi térítési díjat és a személyi térítési díjat az 1 és 2 forintos címletű érmék bevonása következtében, a kerekítés szabályairól szóló 2008. évi III. törvény 2. §-ának megfelelő módon, kerekítve kell meghatározni.

A szociális alapszolgáltatások intézményi térítési díjait a települési támogatásról és egyéb szociális ellátásokról szóló 1/2019. (I. 31.) önkormányzati rendelet 1. melléklete tartalmazza.

A jogszabályban foglaltakat figyelembe véve, a Gondozási Központ szolgáltatási egységeinek intézményi térítési díj számításai, a következők:

***Nappali ellátás szolgáltatási díja***

|  |  |  |  |
| --- | --- | --- | --- |
|  | **2023. év adatai**  |  | **2022. év adatai** |
| 2023. évi tervezett 2000. évi XC. tv. 78-80. § sz. költségek (Ft/év) | 18 421 700 Ft/év |  | 14 373 790 Ft/év |
| 2023. évi tervezett ellátási napok száma (igénybe vevők száma alapján fő/nap/év) | 7 620 Ft/nap/év |  | 7 528 fő/nap/év |
| *Egy ellátottra vetített számított önköltség* 2023*. év (Ft/nap)* | *2 418 Ft/nap* |  | *1 909 Ft/nap* |
| 2023. évi tervezett állami támogatás (Ft/év)(tervezett igénybe vevők száma 29 fő/év) | 12 294 260 Ft/év |  | 12 294 260 Ft/év |
| 2023. évi állami támogatás összege egy ellátott után (Ft/fő/év) | 423 940 Ft/fő/év |  | 423 940Ft/fő/év |
| 2023. évi ellátási napok száma (nap/év) | 249 nap/év |  | 249 nap/év |
| 2023*. évben egy ellátottra vetített állami támogatás összege (Ft/fő/év)* | *1 703 Ft/fő/év* |  | *1 703 Ft/fő/év* |
| 2023. évi számított intézményi térítési díj összege Ft/nap (a díj ÁFA mentes) | 715 Ft/nap |  | 207 Ft/nap |
| **Megállapítható 2023. évi intézményi térítési díj összege Ft/nap – kerekített összeg** | **715 Ft/nap** |  | **210 Ft/nap** |
| **Javasolt 2023. évi intézményi térítési díj (Ft/nap) összege** | **0 Ft/nap** |  | **0 Ft/nap** |
| 2023*. évi tervezett intézményi működési bevétel (Ft/év)* | *0 Ft/év* |  | *0 Ft/év* |
| 2023*. évi tervezett állami támogatás (Ft/év)* | 12 294 260 Ft/év |  | 12 294 260 Ft/év |
| 2023*. évi tervezett önkormányzati hozzájárulás mértéke* (Ft/év) | *6 127 440 Ft/év* |  | *2 079 530 Ft/év* |

***Az idei évben a nappali ellátásban a maximálisan elkérhető intézményi térítési díj összege 715 Ft/napban került kiszámításra.***

A nappali ellátást igénybe vevők nagy többsége egyedül élő, 70 év feletti, alacsony jövedelemmel rendelkezik. Sokan közülük napi megélhetési gondokkal küzdenek, a megemelkedett közüzemi számlák kifizetése, gyógyszereik kiváltása is nehézséget okoz számukra. A megemelkedett élelmiszerárak is gondot jelentenek a napi élelmiszer megvásárlásánál.

A hozzánk rendszeresen bejáró és napközben bent tartózkodó idősek 80 év felettiek, nagy részük egyedül él. Azok az idősek, akik a családjukkal laknak, ott a hozzátartozók napközben dolgoznak, ezért a nap nagy részét egyedül töltik. Azok számára, akik nem tudnak bejönni a klubba, lehetőséget biztosítunk a gépjárművel való be- és hazaszállításra. A klubtagság összlétszáma jelenleg 46 fő.

Heti programokkal igyekszünk hasznos, az idősek egészségét mentális jólétét szolgáló programokat kínálni számukra.

Tekintettel a fent leírtakra, javasoljuk a nappali ellátás szolgáltatását továbbra is térítésmentesen biztosítani.

**Javasoljuk, hogy a nappali ellátás igénybevétele a továbbiakban is térítésmentes maradjon, valamint a nappali ellátásban a** **személyes ruházat tisztántartásának a díja, a továbbra is a házi segítségnyújtás óradíjával 550 Ft/óra, egyezzen meg.**

***Étkeztetés díja (szállítás nélkül)***

|  |  |  |  |
| --- | --- | --- | --- |
|  | **2023. év adatai** | **2022.08.01-től a várható kiadási és bevételi összegek módosulása** | **2022. év adatai 2022.01.01.** |
| 2023. évi tervezett 2000. évi C tv. 78-80. § sz. költségek szállítási díj nélkül (nettó összeg Ft/év) | 44 600 400 Ft/év | 42 917 360 Ft/év | 31 310 000 Ft/év |
| 2023. évi tervezett ellátási napok száma (nap/év) | 27 029 nap/év | 31 115 nap/év | 31 115 nap/év |
| 2023*. évi egy napra vetített számított önköltség (Ft/nap)* | *1 650 Ft/nap* | *1 379 Ft/nap* | *1 006 Ft/nap* |
| 2023. évi állami támogatás összege egy ellátott után (Ft/fő/év)  | 73 810 Ft/fő/év | 73 810 Ft/fő/év | 73 810 Ft/fő/év |
| 2023. évre tervezett állami támogatás (Ft/év)(2023. évre tervezett igénybe vevők száma 95 fő/év) | 7 011 950 Ft/év | 8 709 580 Ft/év | 8 709 580 Ft/év |
| 2023. évi étkezési napok száma (nap/év) | 249 nap/év | 249 nap/év | 249 nap/év |
| 2023*. évi egy napra vetített állami támogatás összege (Ft/nap)* | *296 Ft/nap* | *296 Ft/nap* | *296 Ft/nap* |
| 2023. évi számított intézményi térítési díj nettó összege, szállítási díj nélkül (Ft/nap) | 1 354 Ft/nap | 1 083 Ft/nap | 710 Ft/nap |
| 2023. évi számított intézményi térítési díj ÁFA-val növelt összege, (Ft/nap) szállítási díj nélkül | 1 719 Ft/nap | 1 375 Ft/nap | 901 Ft/nap |
| **Megállapítható 2023. évi intézményi térítési díj (Ft/nap) ÁFA-val növelt kerekített összege, szállítási díj nélkül** | 1 720 Ft/nap | 1 375 Ft/nap | 900 Ft/nap |
| **Javasolt 2023. évi intézményi térítési díj (Ft/nap) ÁFA-val növelt összege, szállítási díj nélkül** | **1 145 Ft/nap** | 1 143 Ft/nap | 645 Ft/nap |
| 2023*. évi tervezett intézményi működési bevétel (Ft/év)* | *19 000 000 Ft/év* | *22 272 000 Ft/év* | *15 000 000 Ft/év* |
| 2023*. évi tervezett állami támogatás (Ft/év)* | *7 011 950 Ft/év* | *8 709 580 Ft/év* | 8 709 580 Ft/év |
| 2023*. évi tervezett önkormányzati hozzájárulás mértéke (Ft/év)* | *18 588 450 Ft/év* | *11 935 780 Ft/év* | *7 600 420 Ft/év* |

***AZ idei évben az étkeztetésben a maximálisan elkérhető intézményi térítési díj bruttó 1 720 Ft/napban került kiszámításra.***

2022.08.01-től az étkeztetés intézményi térítési díja bruttó 1 143 Ft/nap (900 ft+27% ÁFA) díjban került meghatározásra. (78 %-os emelés történt.)

2022. áprilisában átlagosan 118 volt a dokumentált adagszám a szolgáltatásban, míg szeptemberben már csak 98, az idei évben ez lecsökkent átlagosan napi 90 adagra.

Az áremelkedést követően, többen megszűntették a szolgáltatás igénybe vételét. 21 fő nem kérte a megszüntetést azonnal az áremelkedést követően, hanem a szolgáltatás szüneteltetése mellett döntött. A jogszabály értelmében, amennyiben 3 hónap elteltével nem történik igénybe vétel, akkor a szolgáltatást meg kell szüntetni. Az igénybe vevők egy része úgy próbál spórolni, hogy nem kér a hét minden napján ebédet. Általában hétfői és pénteki napokon esik vissza még jobban az adagszám.

A jogszabályi előírás alapján, az étkeztetés esetén az igénybe vevők jövedelmének a 30%-a kérhető el személyi térítési díjként.

1 fő rászorultsági alapon térítésmentesen veszi igénybe a szolgáltatást, mivel nem rendelkezik jövedelemmel.

A szolgáltatást igénybe vevők között vannak alacsony jövedelemmel rendelkezők, ők nem fizetik meg a maximális térítési díjat, a 114 000 Ft alatti jövedelműek csökkentett áron jutnak a szolgáltatáshoz ez összesen jelenleg 35 fő.

2022.10.01-től bruttó 1 576 Ft/adag áron vásároljuk az ételt, amit bruttó 1 143 Ft/adag áron tudunk az ellátottak részére biztosítani, amennyiben a maximális intézményi térítési díjat meg tudják fizetni.

A fenti táblázatból látható, hogy az étkeztetés intézményi térítési díját, - az állami támogatás, az intézményi térítési díjbevétel, valamint az önköltség figyelembe vételével – maximum bruttó 1 720 Ft/nap összegben lehet megállapítani. Azonban ez olyan magas díjtétel, melynek megfizetése problémát jelentene az igénybe vevők számára.

Számlázás esetén a számlázóprogram a kerekítési szabályokat alkalmazza.(2008. évi III. törvény).Az ebből adódó esetleges eltérések miatt, célszerű lenne az 5-re végződő intézményi térítési díj meghatározása.

Figyelembe véve a városban működő étkeztetést biztosító szolgáltatók díjait, az általunk javasolt intézményi térítési díj, még mindig alacsonyabb összegben került meghatározásra.

**Az étkeztetés intézményi térítési díját, a kerekített bruttó 1 145 Ft/nap (902 Ft + 27%ÁFA) díjban javasoljuk meghatározni.**

***Étkeztetés szállítási díja***

|  |  |  |  |
| --- | --- | --- | --- |
|  | **2023. év adatai**  |  | **2022. év adatai** |
| 2023. évi tervezett szállítási 2000. évi C tv. 78-80. § sz. költségek (nettó Ft/év) | 5 819 000 Ft/év |  | 6 009 000 Ft/év |
| 2023. évi tervezett ellátási napok száma (nap/év) | 22 027 nap/év |  | 25 846 nap/év |
| 2023*. évi egy napra vetített számított önköltség (Ft/nap)* | *264 Ft/nap* |  | *232 Ft/nap* |
| 2023. évre tervezett állami támogatás (Ft/év) | - |  | - |
| 2023. évi számított intézményi térítési díj összege (Ft/nap) (ÁFA mentes a díj) | 264 Ft/nap |  | 232 Ft/nap |
| **Megállapítható 2023. évi intézményi térítési díj (Ft/nap) kerekített összege** | 265 Ft/nap |  | 230 Ft/nap |
| **Javasolt 2023. évi intézményi térítési díj (Ft/nap)**  | **50 Ft/nap** |  | 50 Ft/nap |
| *Tervezett intézményi működési bevétel (Ft/év)* | 400 000 Ft/év |  | 700 000 Ft/év |
| 2023*. évi tervezett állami támogatás (Ft/év)* | *- Ft/év* |  | *- Ft/év* |
| 2023*. évi tervezett önkormányzati hozzájárulás mértéke (Ft/év)* | *5 419 000 Ft/év* |  | *5 309 000 Ft/év* |

***Az idei évben az étkeztetésben az étel szállítási díjára a maximálisan elkérhető intézményi térítési díj 265 Ft/napban került kiszámításra.***

 Az étkezés szolgáltatásban lévő igénybe vevők 90%-a szállítással kéri az ellátást. Házaspároknál (egy cím több éthordó) pedig csak egy igénybe vevőtől kérhető szállítási díj. Egyes ellátottak esetében pedig nem tudjuk elkérni a szállítási díjat, alacsony jövedelmük, illetve a jogszabályi korlátok miatt.

**Az előző évhez hasonlóan javasoljuk az étel szállítási díját továbbra is 50 Ft/napban meghatározni.**

***Jelzőrendszeres házi segítségnyújtás***

|  |  |  |  |
| --- | --- | --- | --- |
|  | **2023. év adatai** |  | **2022. év adatai** |
| 2023. évi tervezett 2000. évi C tv. 78-80. § sz. költségek (Ft/év) | 4 420 500 Ft/év |  | 4 140 500 Ft/év |
| 2023. évi tervezett ellátási napok száma (nap/év) | 21 900 nap/év |  | 21 834 nap/év |
| 2023. évben egy ellátási napra vetített számított önköltség (Ft/nap) | *202 Ft/nap* |  | *190 Ft/nap* |
| 2023. évi egy főre jutó állami támogatás összege (Ft/fő/év) | 32 523 Ft/fő/év |  | 32 523 Ft/fő/év |
| JHSNY keretében ellátott személyek 2023. évi tervezett állami támogatása (2023. évi tervezett ellátotti létszám 60 fő/év) | 1 951 400 Ft/év |  | 1 951 400 Ft/év |
| 2023. évi tervezett ellátási napok száma  | 21 900 nap/év |  | 21 834 nap/év |
| *Egy ellátási napra vetített állami támogatás összege (Ft/év)* | *89 Ft/nap* |  | *89 Ft/nap* |
| 2023. évi számított intézményi térítési díj összege (Ft/nap) (az ellátás napi díja ÁFA mentes.) | 113 Ft/nap |  | 101 Ft/nap |
| **2023. évi intézményi térítési díj összege (Ft/nap) - kerekített összeg** | **115 Ft/nap** |  | 100 Ft/nap |
| **Javasolt 2021. évi intézményi térítési díj (Ft/nap) összege** | **0 Ft/nap** |  | 0 Ft/nap |
| 2023*. évi tervezett állami támogatás (Ft/év)* | 1 951 400 Ft/év |  | 1 951 400 Ft/év |
| 2023*. évi tervezett önkormányzati hozzájárulás (Ft/év)* | *2 469 100 Ft/év* |  | *2 189 100 Ft/év* |

***Az idei évben a jelzőrendszeres házi segítségnyújtásban a maximálisan elkérhető intézményi térítési díj összege 115 Ft/napban került kiszámításra.***

Jelenleg a rendszer 60 készülékkel üzemel. A fenntartó számára a jelzőrendszeres házi segítségnyújtás működtetése nem kötelezően ellátandó feladat, a város plusz szolgáltatásként biztosítja ezt a lakosság részére.

A szolgáltatásban lévő igénybe vevők nagy része 80 év feletti, egyedülálló, akik számára biztonságot jelent a szolgáltatás igénybe vétele. Az igénybe vevők nagy része alacsony nyugdíjjal rendelkezik.

Az ellátásra folyamatos igény mutatkozik, várólistát tartunk nyilván a készülékek kihelyezésére. 2022. évben 78 fő szociálisan rászorult egyedülálló személynek biztosítottuk a szolgáltatást.

**Kérnénk, hogy az előző évekhez hasonlóan, a jelzőrendszeres házi segítségnyújtás szolgáltatást továbbra is térítésmentesen biztosítsa a fenntartó az ellátottak számára.**

**Házi segítségnyújtás**

|  |  |  |  |
| --- | --- | --- | --- |
|  | **2023. évi személyi gondozás** | **2023. évi szociális segítés** | **2023. évi mentális gondozás** |
| 2023. évi tervezett 2000. évi C tv. 78-80. § sz. költségek (Ft/év) | 43 100 647 Ft/év | 264 184 Ft/év | 15 944 469 Ft/év |
| 2023. évi tervezett gondozási órák száma (óra/év) | 13 378 óra/év | 82 óra/év | 4 949 óra/év |
| 2023. évi egy gondozási órára vetített számított önköltség (Ft/óra) | 3 222 Ft/óra | 3 222 Ft/év | 3 222 Ft/év |
| 2023. évi tervezett állami támogatás egy főre (Ft/év) | 602 080 Ft/év | 0 Ft/év | 602 080 Ft/év |
| 2023. évi tervezett ellátotti létszám (fő/év) | 52 fő/év | 0 | 19 fő/év |
| 2023. évi tervezett állami támogatás összege (Ft/év) | 31 308 160 Ft/év | 0 | 11 439 520 Ft/év |
| 2023. évi tervezett gondozási órák száma (óra/év) | 13 378 óra/év | 82 óra/év | 4 949 óra/év |
| Egy gondozási órára vetített állami támogatás összege (Ft/óra) | 2 340 Ft/óra | 0 Ft/óra | 2 311 Ft/óra |
| 2023. évi számított intézményi térítési díj összege (Ft/óra) (*az óradíj ÁFA mentes)* | 882 Ft/óra | 3 222 Ft/óra | 911 Ft/óra |
| **2023. évi intézményi térítési díj összege (Ft/óra) kerekített összeg** | **880 Ft/óra** | **3 220 Ft/óra** | **910 Ft/óra** |
| **Javasolt 2023. évi intézményi térítési díj (Ft/óra) összege** | **550 Ft/óra** | **550 Ft/óra** | **0 Ft/óra** |
| 2023*. évi tervezett intézményi bevételek (Ft/év)* | *2 900 000Ft/év* | *0 Ft/év* | *0 Ft/év* |
| 2023*. évi tervezett állami támogatás Ft/év* | *31 064 739 Ft/év* | *0 Ft/év* | *11 682 941 Ft/év* |
| 2023*. évi tervezett önkormányzati hozzájárulás (Ft/év) mértéke* | *9 135 908 Ft/év* | *264 184 Ft/év* | *4 261 528 Ft/év* |

**Házi segítségnyújtás**

|  |  |  |  |
| --- | --- | --- | --- |
|  | **2022. évi személyi gondozás** | **2022. évi szociális segítés** | **2022. évi mentális gondozás** |
| 2022. évi tervezett 2000. évi C tv. 78-80. § sz. költségek (Ft/év) | 35 411 823 Ft/év | 474 160 Ft/év | 17 705 912 Ft/év |
| 2022. évi tervezett gondozási órák száma (óra/év) | 12 045 óra/év | 160 óra/év | 6 023 óra/év |
| 2022. évi egy gondozási órára vetített számított önköltség (Ft/óra) | 2 940 /óra | 2 964 Ft/év | 2 940 Ft/év |
| 2022. évi tervezett állami támogatás egy főre (Ft/év) | 602 080 Ft/év | 0 Ft/év | 602 080 Ft/év |
| 2022. évi tervezett ellátotti létszám (fő/év) | 47 fő/év | 0 | 24 fő/év |
| 2022. évi tervezett állami támogatás összege (Ft/év) | 28 297 760 Ft/év | 0 | 14 449 920 Ft/év |
| 2022. évi tervezett gondozási órák száma (óra/év) | 12 045 óra/év | 160 óra/év | 6 023 óra/év |
| Egy gondozási órára vetített állami támogatás összege (Ft/óra) | 2 349 Ft/óra | 0 Ft/óra | 2 399 Ft/óra |
| 2022. évi számított intézményi térítési díj összege (Ft/óra) (*az óradíj ÁFA mentes)* | 591 Ft/óra | 2 964 Ft/óra | 541 Ft/óra |
| **2022. évi intézményi térítési díj összege (Ft/óra) kerekített összeg** | **590 Ft/óra** | **2 965 Ft/óra** | **540 Ft/óra** |
| **Javasolt 2022. évi intézményi térítési díj (Ft/óra) összege** | **550 Ft/óra** | **550 Ft/óra** | **0 Ft/óra** |
| 2022*. évi tervezett intézményi bevételek (Ft/év)* | *2 800 000 Ft/év* | *0 Ft/év* | *0 Ft/év* |
| 2022*. évi tervezett állami támogatás Ft/év* | *28 498 453 Ft/év* | *0 Ft/év* | *14 249 227 Ft/év* |
| 2022*. évi tervezett önkormányzati hozzájárulás (Ft/év) mértéke* | *4 113 370 Ft/év* | *474 160 Ft/év* | *3 456 685 Ft/év* |

***Az idei évben a házi segítségnyújtásban a személyi gondozásban 880 Ft/óra, míg a szociális segítésben 3 220 Ft/óra, a mentális gondozásban 910 Ft/óra a maximálisan elkérhető intézményi térítési díj összege.***

Az elmúlt években jelentősen nőtt az ellátotti létszám a házi segítségnyújtás szolgáltatásában. Egyre nő azoknak az idős és beteg embereknek a száma, akik a drága bentlakásos intézményi ellátást megfizetni nem képesek, ugyanakkor hozzátartozóik nem tudják a napi szintű gondoskodást biztosítani számukra, ők azok, akik rendkívüli módon rászorulnak a házi segítségnyújtásra.

A szolgáltatásba bekerülők egészségi és fizikális állapota romlik, egyre több az ágyhoz kötött ellátott. Az 5 gondozó Bátaszék városban január hónapban 46 fő ellátását segítette.

***Javasoljuk a személyi gondozás esetében az 550 Ft/óra, a szociális segítés esetében az 550 Ft /óra, míg a mentális gondozás esetében a térítésmentes díjtételek elfogadását.***

**A települési támogatásról és egyéb szociális ellátásokról szóló 1/2019. (I.31.) önkormányzati rendelet 1. sz. mellékletében foglalt intézményi térítési díjak összegét, a nappali ellátás, személyes ruházat tisztántartása szolgáltatás, jelzőrendszeres házi segítségnyújtás, házi segítségnyújtás, mentális gondozás, valamint az étel kiszállítás szolgáltatás díjait a jelenlegi díjtételben javasoljuk meghagyni, míg az étkeztetés intézményi térítési díja esetében,** a jelenlegi bruttó 1 143 Ft/nap díjat, **a kerekítés szabályait figyelembe véve, bruttó 1 145 Ft/nap díjtételben javasoljuk elfogadni.**

Az anyagban szereplő táblázatok utolsó soraiból kitűnik, hogy valamennyi feladatellátás működéséhez szükséges a fenntartó hozzájárulása, mivel az intézményi térítési díjbevételek, valamint az állami támogatások nem fedezik a feladatellátások kiadási tételeit. Mivel az állami támogatások összege nem növekedett, a kiadási oldallal ellentétben, ezért a fenntartónak évről-évre több plusz költséget jelent a szolgáltatások működtetése. A tavalyi évben a közüzemi díjak árának emelkedése, nagyban megnövelte az önkormányzati hozzájárulások költségeit.

***A fenntartónak a 2023-as évben a szolgáltatások biztonságos működtetéséhez, összesen 46 265 610 forint hozzájárulást szükséges biztosítani, míg a 2022-es évben ez az összeg 25 222 265 forint volt.***

A működéshez szükséges különbözeti költséget a társult önkormányzatok befizetései fedezik.

A társulásban résztvevő önkormányzatok azon alapszolgáltatásokra fizetnek hozzájárulást, melyeket igénybe vesznek.

Az intézményi térítési díj megemelésére irányuló rendelet tervezet elfogadása esetén, az alábbiakra figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel a díj emelését tartalmazó rendelet **2023. április 01. napján léphet hatályba** legkorábban.

Tekintettel arra, hogy Bátaszék Város Önkormányzatának 2023. február 15-én tartandó testületi ülésén a 11. számú előterjesztést követően a 12. számú előterjesztés keretében **a települési támogatásról és egyéb szociális ellátásokról szóló 1/2019 (I.31.) önkormányzati rendelet részletes felülvizsgálatra kerül, az intézményvezető által javasolt rendelet-módosítást a 12. számú előterjesztésben megtalálható rendelet-tervezet tartalmazza.**

A fentiekre tekintettel javasoljuk az alábbi határozati javaslat elfogadását:

**Határozati javaslat:**

**a szociális alapszolgáltatások intézményi térítési díjának 2023. évi megállapítására**

Bátaszék Város Önkormányzatának Képviselő-testülete

1. a Gondozási Központ szolgáltatási egységeinek 2023. évi intézményi térítési díj számításait tudomásul veszi,
2. a települési támogatásról és az egyéb szociális ellátásokról szóló 1/2019.(I.31.) önkormányzati rendelet1. mellékletében meghatározott szociális alapszolgáltatások intézményi térítési díjait – az étkeztetés intézményi térítési díj kivételével - nem módosítja.

*Határidő:* 2023. február 28.

*Felelős:* dr. Firle-Paksi Anna aljegyző

*Határozatról értesül:* Gondozási Központ

BátaszékiKÖH pénzügyi iroda

irattár